Univerzitetski teleinformatički centar
Univerzitetski teleinformatički centar (UTIC) je institucija zadužena za poslove iz oblasti IT sektora, telekomunikacija, kao i implementaciji praktičnih informatičkih rješenja za potrebe akademske zajednice, članica Univerziteta u Sarajevu. Predsjednik UTIC-a je prof. dr. Senad Burak, inače profesor na Mašinskom fakultetu u Sarajevu. Najznačajniji poduhvat UTIC-a je kreiranje informacionog sistema studenata Sarajeva (skr. ISSS) u kojem se nalazi baza podataka svih studenata koji pohađaju ili su pohađali nastavu na nekom od fakulteta Univerziteta u Sarajevu. Sistem ima mogućnost da brzo dostavi spisak predmeta, ocjena kao i kreiranje dokumenata kao što su diplome, zahtjevi, potvrde itd. UTIC je i ovlašteni distributer .ba domene.